**ნასყიდობის ხელშეკრულება N**

წინამდებარე ნასყიდობის ხელშეკრულება (შემდგომში „**ხელშეკრულება**“) დადებულია ქ. თბილისში, 2022 წლის 18 აპრილს შემდეგ მხარეებს შორის:

ერთი მხრივ, **---------------** საიდენტიფიკაციო ნომერი ---------- (შემდგომში **„გამყიდველი“**), წარმოდგენილი მისი დირექტორის -------------- მიერ, და

მეორე მხრივ, **შპს „ჯორჯიან უოთერ ენდ ფაუერი“**, საიდენტიფიკაციო ნომერი 203826002 (შემდგომში „**მყიდველი**“), წარმოდგენილი მისი გენერალური დირექტორის ირაკლი ბაბუხადიას მიერ

(„გამყიდველი“ და „მყიდველი“ ერთობლივად მოხსენიებული როგორც „**მხარეები**“, ხოლო ცალ-ცალკე - როგორც „**მხარე**“).

**მუხლი 1. „ხელშეკრულების“ საგანი**

* 1. წინამდებარე „ხელშეკრულებით“ „გამყიდველი“ ყიდის, ხოლო „მყიდველი“ ყიდულობს წინამდებარე „ხელშეკრულების“ დანართში N1 მითითებულ საქონელს (შემდგომში „**საქონელი**“) და თანახმაა, მიღებული „საქონლის“ სანაცვლოდ გადაუხადოს „გამყიდველს“ ანაზღაურება ამავე „ხელშეკრულების“ პირობების შესაბამისად.
  2. დანართი N1 თან ერთვის წინამდებარე „ხელშეკრულებას“ და წარმოადგენს მის განუყოფელ ნაწილს.

**მუხლი 2. „საქონლის“ მიწოდება**

* 1. „გამყიდველი“ ვალდებულია, რომ „საქონლის“ მიწოდება განახორციელოს „მყიდველის“ შეტყობინებიდან არაუგვიანეს 5 დღის განმავლობაში მისამართზე: თბილისი, წყალსადენის ქ. N 7 ან/და ფეიქართა ქ. 14 ან ღრმაღელის საწყობი
  2. „გამყიდველი“ ვალდებულია, წინამდებარე „ხელშეკრულების“ დანართი N1-ით მოთხოვნილი „საქონელი“ მიაწოდოს „მყიდველს“ ერთი წლის ვადაში.
  3. იმ შემთხვევაში, თუ წინამდებარე „ხელშეკრულების“ ხელმოწერის შემდგომ, „საქონლის“ მიწოდებამდე აღმოჩნდება, რომ „გამყიდველს“ არ შეუძლია „საქონლის“ მიწოდება „მყიდველისათვის“ შეთანხმებულ ვადაში, მაშინ „გამყიდველი“ ვალდებულია, რომ დაუყოვნებლივ აცნობოს „მყიდველს“ აღნიშნულის შესახებ და შეათანხმოს „საქონლის“ ან/და მისი ნაწილის მიწოდების ახალი ვადა, ხოლო, თუ „მხარეები“ ვერ შეთანხმდებიან ამგვარ ახალ ვადაზე, მაშინ „ხელშეკრულება“ ჩაითვლება შეწყვეტილად.
  4. „საქონელი“ ჩაითვლება მიწოდებულად მხოლოდ მას შემდეგ, რაც შეთანხმებული რაოდენობის „საქონელი“მიწოდებული იქნება შეთანხმებულ მისამართზე და „მხარეთა“ შორის გაფორმდება მიღება-ჩაბარების აქტი ან/და დადასტურებული იქნება სასაქონლო ზედნადები. მხოლოდ აღნიშნული გარემოებების დადგომის შემდეგ გადადის „მყიდველზე“ „საქონლის შემთხვევითი დაზიანების ან/და დაღუპვის რისკი.
  5. მიღება–ჩაბარება, ტრანსპორტირება, შენახვა–დასაწყობება უნდა განხორციელდეს ГОСТ–13015(ან ანალოგი) სტანდარტის შესაბამისად.
  6. „მხარეები“ ვალდებული არიან, რომ მიღება-ჩაბარების აქტი ან/და სასაქონლო ზედნადები გააფორმონ „საქონლის“ თითოეული მიწოდებისათვის.

**მუხლი 3. ნასყიდობის ფასი**

* 1. წინამდებარე „ხელშეკრულებით“ გათვალისწინებული „საქონლის“ ნასყიდობის ფასი წარმოდგენილია დანართში N 1 (შემდგომში „ნასყიდობის ფასი“).
  2. მიწოდებული „საქონლის“ „ნასყიდობის ფასი“ შეიცავს „გამყიდველის’’ ყველა ხარჯს და გადასახადს, დღგ-ს, ტრანსპორტირების და მოწოდების ადგილას საქონლის ჩამოცლის ღირებულებას.

**მუხლი 4. ანგარიშსწორება**

* 1. მხარეთა შორის ანგარიშსწორება წარმოებს ეროვნულ ვალუტაში, უნაღდო ანგარიშსწორების წესით, „საქონლის“ მიწოდებიდან და შესაბამისი მიღება-ჩაბარების აქტის გაფორმებიდან ან/და სასაქონლო ზედნადების დადასტურებიდან არაუგვიანეს 30 (ოცდაათი) კალენდარული დღისა.

**მუხლი 5. მხარეთა უფლება–მოვალეობანი**

* 1. „გამყიდველი“ ვალდებულია:
     1. „გამყიდველი“ იღებს ვალდებულებას უზრუნველყოს „მყიდველისათვის“ „საქონლის“ მიწოდება წინამდებარე „ხელშეკრულებით“ დადგენილი წესით.
     2. უზრუნველყოს სასაქონლო ზედნადების გამოწერა „საქონლის“ თითოეული მიწოდებისთვის.
     3. „მყიდველს“ გადასცეს ნივთობრივად და უფლებრივად უნაკლო „საქონელი“ და ამ „საქონელთან“ დაკავშირებული ყველა საბუთი. თუ არ არსებობს „მხარეების“ წინასწარი წერილობითი შეთანხმება „საქონლის“ ხარისხთან დაკავშირებით, „გამყიდველი“ ვალდებულია „მყიდველს“ მიაწოდოს „საქონელი“ დანართში N4 მითითებული მინიმალური მოთხოვნების გათვალისწინებით..
     4. „გამყიდველი“ ვალდებულია უზრუნველყოს რკინა-ბეტონის ფილის წარმოებაში გამოყენებული ბეტონის მასალის ნიმუშის („კუბიკი“) შენახვა/კონსერვაცია „საქონლის“ „მყიდველისათვის“ მიწოდებიდან მინიმუმ 3 თვის განმავლობაში. ამასთან, „გამყიდველი“ ვალდებულია “მყიდველის“ მოთხოვნის შემთხვევაში უზრუნველყოს წარმოებაში გამოყენებული ბეტონის ნიმუშის შემოწმება აკრედიტირებული ლაბორატორიის მიერ საკუთარი ხარჯით. იმ შემთხვევაში, თუ ბეტონის ნიმუშის ხარისხი არ იქნება შესაბამისობაში „მყიდველის“მიერ განსაზღვრულ ბეტონის სპეციფიკაციებთან, „მყიდველი“ უფლებამოსილია მოითხოვოს უხარისხო ბეტონით წარმოებული საქონლის ჩანაცვლება „ხელშეკრულებით“ შეთანხმებული ხარისხის „საქონელით“ და მოსთხოვოს „გამყიდველს“ მიყენებული ზიანის ანაზღაურება, ასეთის არსებობის შემთხვევაში.
     5. იმ შემთხვევაში, თუ „საქონლის“ საგარანტიო ვადის განმავლობაში, ხოლო ასეთი ვადის არ არსებობისას, „მყიდველისათვის“ „საქონლის“ გადაცემიდან გონივრულ ვადაში აღმოაჩნდება ნივთობრივი ნაკლი, „გამყიდველი“ ვალდებულია, „მყიდველისნ“ წერილობითი ან ზეპირი მოთხოვნის საფუძველზე, „მყიდველის“ მიერ განსაზღვრულ ვადაში საკუთარი ხარჯით უზრუნველყოს: ა) ნივთობრივი ნაკლის გამოსწორება, ხოლო თუ საქმე ეხება გვაროვნულ ნივთს, შეცვალოს ნივთი, ბ) „ნასყიდობის ფასის“ შემცირება იმ ოდენობით, რომელსაც მოითხოვს „მყიდველი“ნაკლის გამოსასწორებლად (ნაკლის გამოსასწორებლად საჭირო თანხის ოდენობა განისაზღვრება „მყიდველის“ მიერ ან/და გ) „მყიდველის“ მიერ გაწეული დანახარჯებისა და მიყენებული ზიანის (ზარალის) ანაზღაურება იმ ოდენობით, როგორც ამას მოითხოვს „მყიდველი“.
  2. „მყიდველი“ უფლებამოსილია:
     1. უარი განაცხადოს „საქონლის“ მიღებაზე, თუ „გამყიდველმა“ მას მიაწოდა იმაზე ნაკლები რაოდენობის ან/და ხარისხის „საქონელი“, ვიდრე ეს გათვალისწინებული იყო წინამდებარე „ხელშეკრულებით“ და ცალმხრივად შეწყვიტოს წინამდებარე „ხელშეკრულება“ ან მიიღოს ასეთი „საქონელი“ და პროპორციულად შეამციროს გადასახდელი „ნასყიდობის ფასი“. გადასახდელი „ნასყიდობის ფასი“ შესამცირებელ ოდენობას განსაზღვრავს „მყიდველი“, რომლის მიერ წარმოდგენილი მონაცემები, ჩაითვლება კვალიფიციურ ინფორმაციად ან/და დოკუმენტაციად და არ გახდება სადაო „გამყიდველის“ მიერ;
     2. თუ „საქონლის“ რაოდენობა აღემატება წინამდებარე „ხელშეკრულებით“ გათვალისწინებულ ოდენობას - მიიღოს ეს რაოდენობა და პროპორციულად გაზარდოს გადასახდელი „ნასყიდობის ფასი“ ან მიიღოს მხოლოდ ის რაოდენობა, რაც გათვალისწინებული იყო წინამდებარე „ხელშეკრულებით“, ხოლო ზედმეტი დააბრუნოს უკან „გამყიდველის“ ხარჯზე. გადასახდელი „ნასყიდობის ფასის“ გასაზრდელ ოდენობას განსაზღვრავს „მყიდველი“, რომლის მიერ წარმოდგენილი მონაცემები, ჩაითვლება კვალიფიციურ ინფორმაციად ან/და დოკუმენტაციად და არ გახდება სადაო „გამყიდველის“ მიერ;
     3. „მყიდველი“ უფლებამოსილია არ აითვისოს დანართ N1 -ში წარმოდგენილი რაოდენობები სრულად.
     4. იმ შემთხვევაში, თუ „საქონლის“ საგარანტიო ვადის განმავლობაში, ხოლო ასეთი ვადის არ არსებობისას, „მყიდველისათვის“ „საქონლის“ გადაცემიდან გონივრულ ვადაში აღმოაჩნდება ნივთობრივი ნაკლი, „მყიდველი“ უფლებამოსილია „გამყიდველს“ ზეპირად ან წერილობით მოსთხოვოს, ხოლო „გამყიდველი“ ვალდებულია, „მყიდველის“ მიერ განსაზღვრულ ვადაში საკუთარი ხარჯით უზრუნველყოს: ა) ნივთობრივი ნაკლის გამოსწორება, ხოლო თუ საქმე ეხება გვაროვნულ ნივთს, შეცვალოს ნივთი, ბ) „ნასყიდობის ფასის“ შემცირება იმ ოდენობით, რაც საჭიროა ნაკლის გამოსასწორებლად (ნაკლის გამოსასწორებლად საჭირო თანხის ოდენობა განისაზღვრება „მყიდველის“ მიერ ან/და გ) აუნაზღაუროს „მყიდველს“ გაწეული დანახარჯები და მიყენებული ზიანი (ზარალი).
     5. „მყიდველი“ უფლებამოსილია ნებისმიერ დროს ზედამხედველობა გაუწიოს სამუშაოს შესრულების პროცესს/შეამოწმოს სამუშაო პროცესი და „გამყიდველი“ ვალდებულია, მისცეს „მყიდველის“ წარმომადგენელს სრული და შეუფერხებელი დაშვება სამუშაო პროცესზე.
     6. „მყიდველი“ უფლებამოსილია წინამდებარე „ხელშეკრულების“ მოქმედების მთელი ვადის განმავლობაში, ნებისმიერ დროს (მაგრამ სულ მცირე თვეში ერთხელ) მოითხოვს „საქონლის“ შემოწმება „ხელშეკრულებით“ გათვალისწინებულ მოთხოვნებთან შესაბამისობის დადგენის მიზნით და იმ შემთხვევაში, თუ ასეთი შემოწმების დროს მის მიერ ან ნებისმიერი მესამე მხარის მიერ დადგინდება, რომ „საქონელი“ არ შეესაბამება „ხელშეკრულებით“ დადგენილ მოთხოვნებს, მოითხოვოს მათი გამოსწორება, „ნასყიდობის ფასის“ კორექტირება და/ან ზიანის ანაზღაურება, ასეთის არსებობის შემთხვევაში. მხარეები თანხმდებიან, რომ იმ შემთხვევაში თუ ასეთი შემოწმების შედეგად წუნი აღმოაჩნდება ერთ ფილას, ჩაითვლება, რომ ყველა მიწოდება (შემოწმებიდან შემოწმებამდე) არის წუნდებული და „მყიდველს“ უფლება აქვს ისარგებლოს მისთვის წინამდებარე „ხელშეკრულებით“ მინიჭებული ერთი ან ყველა უფლებით. საწინააღმდეგოს მტკიცების ტვირთი ეკისრება „გამყიდველს“.
  3. „მყიდველი“ ვალდებულია:
     1. გადაუხადოს „გამყიდველს“ მიწოდებული „საქონლის“ „ნასყიდობის ფასი“, წინამდებარე ხელშეკრულების მე–3 და მე-4 მუხლებით დადგენილი პირობების შესაბამისად.

**მუხლი 6. ხარისხი და საგარანტიო ვადა**

* 1. კონკრეტული მიწოდებული პარტიის ხარისხის შემოწმება „მყიდველის“ მიერ მოხდება „მყიდველის“ ტერიტორიაზე პირადად ან მესამე მხარის მიერ შმიდტის ჩაქუჩით, ბეტონში ჩატანებული არმატურის შესამოწმებელი ხელსაწყოთი და ვიზუალური დათვალირებით, ან ნებისმიერი იმ პროცედურით, რომელიც საჭირო იქნება ხარვეზების გამოვლენისთვის. იმ შემთხვევაში, თუ საქონლის ხარისხი არ დააკმაყოფილებს წინამდებარე „ხელშეკრულებით“ განსაზღვრულ მოთხოვნებს „მყიდველი“ უფლებამოსილია უარი განაცხადოს „საქონლის“ მიღებაზე და გამოიყენოს „ხელშეკრულებით“ გათვალისწინებულ საჯარიმო სანქციები, ასევე „მოითხოვოს“ გამყიდველისაგან ხარვეზების გამოვლენაზე გაწეული ხარჯების ანაზღაურება, ასეთის არსებობის შემთხვევაში.
  2. წინამდებარე „ხელშეკრულებით“ შეთანხმებული ნაკისრი ვალდებულებების უზრუნველსაყოფად „გამყიდველი“ ვალდებულია, რომ „მყიდველს“ წარუდგინოს ხელშეკრულების ვადაში და შესაბამისი ხარისხით შესრულების უზრუნველყოფის გარანტია ჯამური საკონტრაქტო ღირებულების 5%-ი ------------- **ლარის ------------------**) ოდენობით (შემდგომში „ხელშეკრულების შესრულების უზრუნველყოფის საბანკო გარანტია“). „ხელშეკრულების შესრულების უზრუნველყოფის საბანკო გარანტია“, რომელიც გაცემული საქართველოს მიერ ლიცენზირებული ბანკის ან „ეკონომიკური თანამშრომლობისა და განვითარების ორგანიზაციის“ („OECD“) წევრი ქვეყნის ბანკის მიერ, „გამყიდველმა“ უნდა წარუდგინოს „მყიდველს“ წინამდებარე „ხელშეკრულების“ ხელმოწერიდან 7 (შვიდი) კალენდარული დღის ვადაში და მისი მოქმედების ვადა 30 კალენდარული დღით უნდა აღემატებოდეს „ხელშეკრულების“ მოქმედების ვადას. „მყიდველი“ უფლებამოსილია აღნიშნული „ხელშეკრულების შესრულების უზრუნველყოფის საბანკო გარანტიიდან“ დაქვითოს ნებისმიერი ხარჯი, ღირებულება, ჯარიმა, პირგასამტეხლო და ა.შ., რომელიც გათვალისწინებულია წინამდებარე „ხელშეკრულებით“ ან/და ნებისმიერი ის თანხა, რომელიც საჭიროა იმ ზიანის საკომპენსაციოდ, რომელიც მიადგება „მყიდველს“ „გამყიდველის“ მიერ „საქონლის“ მიწოდების ვადების დარღვევით ან/და ისეთი „საქონლის“ მიწოდების შემთხვევაში/შედეგად, რომელიც არ შეესაბამება წინამდებარე „ხელშეკრულებით“ შეთანხმებულ ხარისხს ან/და „საქონლის“ შეთანხმებულ ვადაში მიწოდებას. იმ შემთხვევაში, თუ „გამყიდველი“ ვერ შეძლებს აღნიშნული გარანტიის შესაბამის ვადაში წარმოდგენას, „მყიდველი“ უფლებამოსილია გარანტიის შესაბამისი თანხა დაქვითოს „გამყიდველისათვის“ ასანაზღაურებელი პირველივე თანხიდან და მისი ანაზღაურება მოახდინოს მხოლოდ „გამყიდველის“ მიერ შესაბამისი გარანტიის წარდგენის შემდეგომ ან/და „ხელშეკრულების“ დასრულებისას, საბოლოო ანგარიშსწორების დროს.
  3. მიწოდებული „საქონლის“ ხარისხი უნდა შეესაბამებოდეს „საქონლისათვის“ „ხელშეკრულებით“ დადგენილ მოთხოვნებსა და სტანდარტებს და შესაძლებელი უნდა იყოს მისი გამოყენება იმ მიზნისთვის, რისთვისაც განხორციელდა მისი შესყიდვა.
  4. წინამდებარე „ხელშეკრულების“ საფუძველზე შესყიდული „საქონლის“ საგარანტიო ვადა შეადგენს 12 (თორმეტი) თვეს თვეს „საქონლის“ მიწოდებისა და შესაბამისი მიღება-ჩაბარების აქტის გაფორმების ან/და სასაქონლო ზედნადების დადასტურების მომენტიდან.
  5. იმ შემთხვევაში, თუ საგარანტიო ვადის განმავლობაში „საქონელს“ აღმოაჩნდება რაიმე ხარვეზი, „გამყიდველი“ ვალდებულია „მყიდველისგან“ შესაბამისი შეტყობინების მიღებიდან გონივრულ ვადაში გამოასწოროს ყველა ასეთი ხარვეზი, ხოლო თუ ასეთი ხარვეზის გამოსწორება შეუძლებელია ან საჭიროებს არაგონივრულად დიდ დროს, მაშინ შეცვალოს „საქონელი“ ახალი, უხარვეზო „საქონელით“. „გამყიდველი“ ვალდებულია გაიღოს ასეთ შეკეთებასთან ან/და შეცვლასთან დაკავშირებული ყველა თანმდევი ხარჯი.
  6. იმ შემთხვევაში, თუ „გამყიდველი“ დააყოვნებს „საქონლის“ შეკეთებას ან/და შეცვლას, „მყიდველი“ უფლებამოსილია თვითონ უზრუნველყოს ხარვეზის გამოსწორება, ხოლო აღნიშნულთან დაკავშირებული ხარჯების გადახდა, ასევე შეკეთების დაყოვნებით მიყენებული ზიანი (ზარალი), ასეთის არსებობის შემთხვევაში, მოსთხოვოს „გამყიდველს“ ან/და დაქვითოს მისთვის გადასახდელი ნებისმიერი სხვა მიმდინარე თუ მომავალში წარმოშობილი გადასახდელებიდან.

**მუხლი 7. მხარეთა პასუხისმგებლობა**

* 1. წინამდებარე „ხელშეკრულებით“ გათვალისწინებული ვალდებულებების შეუსრულებლობის ან არასათანადო შესრულების შემთხვევაში, „მხარეები“ პასუხს აგებენ წინამდებარე „ხელშეკრულებით“ და საქართველოს კანონმდებლობით დადგენილი წესით.
  2. პერიოდულად განახორციელოს „გამყიდველის“ მიერ მოწოდებული საქონლის შემოწმება და იმ შემთხვევაში, თუ „გამყიდველი“ ვერ შეძლებს „ხელშეკრულებით“ შეთანხმებული ხარისხის საქონლის მიწოდებას , „მყიდველი“ უფლებამოსილია დააკისროს **ჯარიმა 5,000 (ხუთი ათასი)** ლარის ოდენობით დარღვევის თითოეული შემთხვევისათვის/თითოეული მიწოდებისთვის და ასევე წინა შემოწმების პერიოდიდან მოწოდებულ ყველა ერთეულზე დაანგარიშდება/გავრცელდება შემოწმების შედეგად აღმოჩენილი დანაკლისი/ხარვეზი, რომელიც ანაზღურებული უნდა იქნეს „გამყიდველის“ მიერ „მყიდველის“ მიერ მოთხოვნილ ვადაში.
  3. წინამდებარე „ხელშეკრულებით“ ნაკისრი ვალდებულებების შეთანხმებულ ვადაში შეუსრულებლობისათვის, ყოველი მოწოდების გრაფიკის დარღვევის შემთხვევაში „მყიდველი“ უფლებამოსილია დააკისროს „გამყიდველს“ პირგასამტეხლო „ხელშეკრულების“ საორიენტაციო ღირებულების 0.5%-ის ოდენობით ვადაგადაცილების თითოეული დღისთვის.
  4. წინამდებარე „ხელშეკრულებით“ განსაზღვრული „ნასყიდობის ფასის“ გადახდის ვადის გადაცილების შემთხვევაში „გამყიდველი“ უფლებამოსილია დააკისროს „მყიდველს“ პირგასამტეხლოს გადახდა ყოველ ვადაგადაცილებულ დღეზე გადასახდელი „ნასყიდობის ფასის“ 0.1%-ის ოდენობით.
  5. „მხარეთა“ მიერ „ხელშეკრულების“ პირობების დარღვევის შემთხვევაში, პირგასამტეხლოს გადახდა არ ათავისუფლებს „მხარეებს“ „ხელშეკრულებით“ გათვალისწინებული ვალდებულებების შესრულებისაგან.
  6. წინამდებარე „ხელშეკრულებაზე“ ხელმოწერით „გამყიდველი“ აღიარებს და ეთანხმება, რომ იმ შემთხვევაში, თუ ამ „ხელშეკრულების“ მოქმედების ვადის განმავლობაში „გამყიდველს“ „მყიდველის“ მიმართ გადასახდელი ექნება რაიმე სახის პირგასამტეხლო ან/და ჯარიმა, „მყიდველი“ უფლებამოსილია ასეთი პირგასამტეხლოს ან/და ჯარიმა თანხა დაქვითოს ნებისმიერი მიმდინარე გადასახდელი „ნასყიდობის ფასიდან“ან/და „ხელშეკრულების შესრულების უზრუნველყოფის საბანკო გარანტიიდან“ .

**მუხლი 8. „ხელშეკრულების“ მოქმედების ვადა და შეწყვეტა**

* 1. წინამდებარე „ხელშეკრულება“ ძალაში შედის „მხარეთა“ მიერ მისი ხელმოწერის თარიღიდან და მოქმედებს 1 წლის ვადით.
  2. „ხელშეკრულებაში“ დამატებების და/ან ცვლილებების შეტანა შესაძლებელია მხოლოდ წერილობითი ფორმით „მხარეთა“ უფლებამოსილი წარმომადგენლების ხელმოწერით.
  3. წინამდებარე „ხელშეკრულების“ შეწყვეტა მისი მოქმედების ვადის ამოწურვამდე შესაძლებელია:

(ა) წინამდებარე „ხელშეკრულების“ 2.2 მუხლით გათვალისიწნებული გარემოების დადგომის შემთხვევაში:

(ბ) დაუყოვნებლივ, „გამყიდველის“ მიერ, თუ „მყიდველი“ არსებითად დაარღვევს წინამდებარე „ხელშეკრულებით“ გათვალისწინებულ ვალდებულებას და მიუხედავად დარღვევის გამოსწორების თაობაზე წერილობითი მოთხოვნის (შეტყობინების) მიღებისა, ამავე მოთხოვნაში (შეტყობინებაში) მითითებულ ვადაში, არ გამოასწორებს ამგვარ დარღვევას;

(გ) დაუყოვნებლივ, „მყიდველის“ მიერ, თუ „გამყიდველი“ დაარღვევს წინამდებარე „ხელშეკრულებით“ გათვალისწინებულ მის რომელიმე ვალდებულებას ან პირობას და მიუხედავად დარღვევის გამოსწორების თაობაზე წერილობითი მოთხოვნის (შეტყობინების) მიღებისა, ამავე მოთხოვნაში (შეტყობინებაში) მითითებულ ვადაში, არ გამოასწორებს ამგვარ დარღვევას;

(დ) ნებისმიერ დროს, ყოველგვარი დასაბუთების გარეშე „მყიდველის“ მიერ „გამყიდველისთვის“ სულ მცირე 7 (შვიდი) კალენდარული დღით ადრე გაგზავნილი წერილობითი შეტყობინებით; ან

(ე) „მხარეთა“ ორმხრივი წერილობითი შეთანხმებით.

* 1. თუ „ხელშეკრულება“ „გამყიდველმა“ მაშინ შეწყვიტა, როდესაც „მყიდველი“ მოკლებული იყო შესაძლებლობას, სხვაგვარად უზრუნველეყო თავისი ინტერესები, „გამყიდველმა“ უნდა აუნაზღაუროს „მყიდველს“ „ხელშეკრულების“ შეწყვეტით მიყენებული ზიანი, გარდა იმ შემთხვევებისა, როცა „გამყიდველს“ ამისთვის მნიშვნელოვანი საფუძველი ჰქონდა.
  2. „მხარეები“ თანხმდებიან, რომ „ხელშეკრულების“ შეწყვეტის (მოშლის) შემთხვევაში, „გამყიდველს“ აუნაზღაურდება მხოლოდ შეწყვეტის თარიღამდე ფაქტობრივად მიწოდებული „საქონლის“ ნასყიდობის ფასი, რაც დადასტურებული უნდა იყოს მხარეთა მიერ ხელმოწერილი მიღება-ჩაბარების აქტით ან/და დადასტურებული სასაქონლო ზედნადებით. ამასთან „მყიდველის“ მიერ „ხელშეკრულების“ მოშლის შედეგად მიყენებული ზიანი/ზარალი (იქნება ეს პირდაპირი თუ ირიბი, მატერიალური თუ არამატერიალური, ფაქტობრივი თუ მიუღებელი შემოსავალი და/ან სხვა) არ ანაზღაურდება და „გამყიდველი“ წინასწარ, გამოუთხოვადად და უპირობოდ უარს აცხადებს „ხელშეკრულების“ მოშლის შედეგად მიყენებული ზიანის/ზარალის (იქნება ეს პირდაპირი თუ ირიბი, მატერიალური თუ არამატერიალური, ფაქტობრივი თუ მიუღებელი შემოსავალი და/ან სხვა) , ამგვარის არსებობის შემთხვევაში, ანაზღაურების მოთხოვნაზე.

**მუხლი 9. ფორს-მაჟორი**

* 1. „მხარეები“ თავისუფლდებიან პასუხისმგებლობისაგან „ხელშეკრულებით“ ნაკისრი ვალდებულებების შეუსრულებლობისათვის ან არადროული შესრულებისათვის, თუ აღნიშნული გამოწვეული იქნება ფორსმაჟორული ვითარებით (შემდგომში „ფორსმაჟორული ვითარება“).
  2. წინამდებარე „ხელშეკრულების“ მიზნებისათვის „ფორსმაჟორული ვითარება“, შეზღუდვის გარეშე, მოიცავს: ომს, ამბოხებას, სამოქალაქო არეულობას, მიწისძვრას, ხანძარს, აფეთქებას, ქარიშხალს, წყალდიდობას ან სხვა სტიქიურ უბედურებებს, ასევე სახელმწიფო დაწესებულებების სხვა ქმედებასა და უმოქმედობას, რომელიც „მხარეთა“ გონივრული კონტროლის ფარგლებს სცილდება და რომლის დადგომაც წინამდებარე „ხელშეკრულებით“ გათვალისწინებული ვალდებულებების შესრულებას შეუძლებელს ხდის.
  3. „მხარე“, რომელსაც „ფორსმაჟორული ვითარება“ შეეხო, უმოკლეს ვადაში, მაგრამ ამგვარი გარემოების დადგომიდან არაუგვიანეს 5 (ხუთი) კალენდარული დღისა, ვალდებულია, შეატყობინოს მეორე „მხარეს“ ამგვარი „ფორსმაჟორული ვითარების“ თაობაზე, „ფორსმაჟორული ვითარების“ ხასიათის და მისი შედეგების სათანადო აღწერით.
  4. „ფორსმაჟორული ვითარების“ დადგომის შემთხვევაში, „მხარეთა“ მიერ „ხელშეკრულებით“ ნაკისრი ვალდებულებების შესრულება გადაიწევს ამგვარი „ფორსმაჟორული ვითარების“ დამთავრებამდე/აღმოფხვრამდე.
  5. იმ შემთხვევაში, თუ „ფორსმაჟორული ვითარება“ გასტანს ზედიზედ 45 (ორმოცდახუთი) კალენდარულ დღეზე მეტ ხანს, თითოეულ „მხარეს“ უფლება აქვს მეორე „მხარისათვის“ გაგზავნილი წერილობითი შეტყობინების საფუძველზე, შეწყვიტოს წინამდებარე „ხელშეკრულება“ ამგვარი შეწყვეტის შედეგად პასუხისმგებლობის დაკისრების გარეშე.

**მუხლი 10. მარეგულირებელი კანონმდებლობა და დავების გადაჭრა**

* 1. წინამდებარე „ხელშეკრულება“ რეგულირდება საქართველოს კანონმდებლობით და განიმარტება მის შესაბამისად.
  2. „მხარეთა“ შორის წინამდებარე „ხელშეკრულების“ ირგვლივ წამოჭრილი ნებისმიერი დავა უნდა გადაწყდეს მოლაპარაკების გზით. იმ შემთხვევაში, თუ „მხარეები“ ვერ შეძლებენ შეთანხმების მიღწევას, დავა განსახილველად გადაეცემა საქართველოს შესაბამისი განსჯადობის სასამართლოს.

**მუხლი 11. დასკვნითი დებულებები**

* 1. წინამდებარე „ხელშეკრულების“ ნებისმიერი ცვლილება/დამატება ძალაშია მხოლოდ „მხარეთა“ მიერ შესაბამისი წერილობითი შეთანხმებით გაფორმების შემდეგ.
  2. წინამდებარე „ხელშეკრულების“ რომელიმე დებულების ბათილობა არ იწვევს მისი სხვა დებულებ(ებ)ის ან/და მთლიანად „ხელშეკრულების“ ბათილობას. ბათილი დებულების ნაცვლად, გამოიყენება ისეთი დებულება, რომლითაც უფრო ადვილად მიიღწევა „ხელშეკრულებით“ (მათ შორის ბათილი დებულებით) გათვალისწინებული მიზანი.
  3. „მხარეები“ ადასტურებენ, რომ მათ გაცნობიერებული აქვთ წინამდებარე „ხელშეკრულების“ შინაარსი, იგი ზუსტად გამოხატავს „მხარეთა“ თავისუფალ ნებას და რომ მათ მიერ ნების გამოვლენა მოხდა „ხელშეკრულების“ შინაარსის გონივრული განსჯის შედეგად.
  4. წინამდებარე „ხელშეკრულება“ გაფორმებულია თანაბარი იურიდიული ძალის მქონე ორ ეგზემპლარად, რომელთაგან ერთი ინახება „მყიდველთან“, ხოლო მეორე - „გამყიდველთან“.

**12. მხარეთა ხელმოწერები:**

|  |  |
| --- | --- |
| **„გამყიდველი“**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ლევან გერგედავა  დირექტორი | **„მყიდველი“**  შპს ,,ჯორჯიან უოთერ ენდ ფაუერი“  საიდენტიფიკაციო ნომერი 203826002  ქ. თბილისი, კოსტავას 1 შეს. 33  სს ,,თიბისი ბანკი’’  ბანკის კოდი: TBCBGE22  ა/ა GE85TB1100000000467467  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ირაკლი ბაბუხადია  გენერალური დირექტორი |

**ნასყიდობის ხელშეკრულება N**

**დანართი N1**

|  |  |  |  |  |
| --- | --- | --- | --- | --- |
|  |  |  |  |  |
|  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  | **სულ ფასი დღგ-ს ჩათვლით ლარი (ხელშეკრულების საორიენტაციო ღირებულება)** | | |  |

|  |  |
| --- | --- |
| **„გამყიდველი“**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  დირექტორი | **„მყიდველი“**  შპს ,,ჯორჯიან უოთერ ენდ ფაუერი“  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ირაკლი ბაბუხადია  გენერალური დირექტორი |

**ნასყიდობის ხელშეკრულება N**

**დანართი N2**

**რკინაბეტონის ნაკეთობის შემოწმება და კონტროლი:**

1. ბეტონის სიმტკიცე უნდა განისაზღვროს სტანდარტის ГОСТ–10180 ბეტონის ნარევის ნიმუშების დამზადებისა და შენახვის ГОСТ–18105 პირობების შესაბამისად. ასევე შესაძლებელია გამოყენებული იქნას ГОСТ–17624, ГОСТ– 22690 სტანდარტები.

2. არმატურებისა და ჩასატანებელი დეტალების შედუღების კონტროლი ხორციელდება ГОСТ–10922 და ГОСТ–23858 სტანდარტების შესაბამისად.

3. ბეტონის წყალშეუღწევადობა ГОСТ–12730.0 და ГОСТ–12730.5 სტანდარტების შესაბამისად.

4. რკინაბეტონის კონსტრუქციაში არმატურისა და ჩასატანებელი დეტალების განთავსების, ბეტონის დამცავი ფენის გაზომვები განისაზღვრება ГОСТ–17625 და ГОСТ–22904 სტანდარტების შესაბამისად.

რკინაბეტონის ნაკეთობის მიღება–ჩაბარება, ტრანსპორტირება, შენახვა–დასაწყობება უნდა განხორციელდეს ГОСТ–13015 სტანდარტის შესაბამისად

|  |  |
| --- | --- |
| **„გამყიდველი“**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  დირექტორი | **„მყიდველი“**  შპს ,,ჯორჯიან უოთერ ენდ ფაუერი“  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ირაკლი ბაბუხადია  გენერალური დირექტორი |

**ნასყიდობის ხელშეკრულება N**

**დანართი N3**

**ნახაზები**

|  |  |
| --- | --- |
| **„გამყიდველი“**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  დირექტორი | **„მყიდველი“**  შპს ,,ჯორჯიან უოთერ ენდ ფაუერი“  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ირაკლი ბაბუხადია  გენერალური დირექტორი |

**ნასყიდობის ხელშეკრულება N**

**დანართი N4**

1. „გამყიდველი“ ვალდებულია ჭის ძირებისა და გადახურვის ფილების ვიბრირება მოახდინოს „ვიბრო მაგიდაზე“ ან „ვიბრო შლანგით“ .
2. „გამყიდველი“ ვალდებულია მასალების წარმოებისთვის გამოიყენოს ქარხნული წესით წარმოებული ბეტონი. არ უნდა იყოს ხელით მოზელილი. ამასთან, გამოყენებულ ბეტონს უნდა გააჩნდეს მწარმოებლის მიერ გაცემული ხარისხის დამადასტურებელი დოკუმენტი.
3. „გამყიდველი“ ვალდებულია წარმოებისთვის გამოიყენოს რკინის ნაკეთობები, რომელსაც გააჩნია მწარმოებლის მიერ გაცემული ხარისხის დამადასტურებელი დოკუმენტი.
4. „გამყიდველი“ ვალდებულია შესასყიდ „საქონელს“ შიდა მხარეს დაუსვას სპეციალური დამღა/ან გააკეთოს მარკირება საკუთარი სახელის და „საქონლის“ წარმოების თარიღის მითითებით.
5. შემსყიდველი ვალდებულია უზრუნველყოს გადახურვის ფილაში დასამონტაჟებელი თუჯის ბრენდირებული ჩარჩო-ხუფის გადაცემა.
6. თუჯის ბრენდირებული ჩარჩო-ხუფის მიწოდება მოხდება შემსყიდველის ტერიტორიაზე: ლილო (იუმაშევის 14), ფეიქრების ქ. 14 ან წყალსადენის ქ. 7. მიმწოდებელი ვალდებულია თავად უზრუნველყოს მიწოდებული ჩარჩო-ხუფების თავის ტერიტორიაზე გადაზიდვა.
7. საკანალიზაციო რკინაბეტონის ჭების კონსტრუქციების დამზადება უნდა განხორციელდეს ქარხნულ პირობებში ან სპეციალურად მომზადებულ სამშენებლო მოედნებზე ტექნიკური რეგლამენტის მოთხოვნათა დაცვით რუსული სტანდარტის ГОСТ 8020-90 შესაბამისად.
8. ანაკრები რკინა-ბეტონოს ჭის მასალების წარმოებისთვის გამოყენებული ბეტონი უნდა იყოს ქარხნული წესით წარმოებული, არ უნდა იყოს ხელით მოზელილი, ამასთან გამოყენებულ ბეტონს უნდა გააჩნდეს მწარმოებლის მიერ გაცემული ხარისხის დამადასტურებელი დოკუმენტი;
9. ანაკრები რკინა-ბეტონის ჭის წარმოებისთვის გამოყენებულ რკინის ნაკეთობებს ასევე უნდა გააჩნდეს მწარმოებლის მიერ გაცემული ხარისხის დამადასტურებელი დოკუმენტი;
10. მიმწოდებელი ვალდებულია შესასყიდ საქონელს შიდა მხარეს დაუსვას სპეციალური დამღა/ან გააკეთოს მარკირება საქონლის წარმოების თარიღის და მწარმოებლის შესახებ;
11. მიმწოდებელი ვალდებულია უზრუნველყოს ანაკრები რკინა-ბეტონის ჭის წარმოებაში გამოყენებული ბეტონის მასალის ნიმუშის („კუბიკი“) შენახვა/კონსერვაცია მინიმუმ 3 თვის განმავლობაში. ამასთან, მიმწოდებელი ვალდებულია შემსყიდველის მოთხოვნის შემთხვევაში უზრუნველყოს წარმოებაში გამოყენებული ბეტონის ნიმუშის შემოწმება საკუთარი ხარჯით, იმ შემთხვევაში თუ ბეტონის ნიმუშის ხარისხი არ იქნება შესაბამისობაში შემსყიდველის მიერ განსაზღვრულ ბეტონის სპეციფიკაციებთან შემსყიდველი უფლებამოსილია მოითხოვოს უხარისხო ბეტონით წარმოებული საქონლის ჩანაცვლება;
12. მიმწოდებელი ვალდებულება ჭის ძირების და გადახურვის ფილების ვიბრირება მოახდინოს „ვიბრო მაგიდაზე“, ხოლო რგოლების დამზადება უნდა მოხდეს პრესის აპარატით;
13. კონკრეტული მიწოდებული პარტიის ხარისხის შემოწმება შემსყიდველის მიერ მოხდება შემსყიდველის ტერიტორიაზე საქონლის ჩამოტვირთვამდე(მანქანაზე) შმიდტის ჩაქუჩით, ბეტონში ჩატანებული არმატურის შესამოწმებელი ხელსაწყოთი და ვიზუალური დათვალირებით. იმ შემთხვევაში თუ საქონლის ხარისხი არ დააკმაყოფილებს შემსყიდველის მიერ დანართიN3-ში განსაზღვრულ მოთხოვნებს შემსყიდველი აამოქმედებს კონტრაქტით გათვალისწინებულ საჯარიმო სანქციებს;
14. კბილიანი და უკბილო რგოლები გარედან დამუშავებული უნდა იყოს ბიტუმის მასტიკით